Johann Ludwig Aberli

Johann Ludwig Aberli, nado en Winterthur o 14 de novembro de 1723 e finado en Berna o 17 de outubro de 1786, foi un pintor e gravador suízo.

 Traxectoria 
En 1741 transladouse a Berna, onde recibiu leccións de Johann Grimm e en 1759 realiza unha viaxe a París que o marcou decisivamente.
Foi un dos primeiros en pintar paisaxes de Suíza, sobre todo o val do Aar e os lagos próximos, con grande éxito ata o punto de ter que empregar axudantes para dar cor aos cadros, o seu estilo coñecido como á maneira de Aberli foi logo imitado por Heinrich Rieter, Franz König ou Johann Bidermann.

Categoría:Pintores de Suíza
Categoría:Nados en Winterthur
Categoría:Nados en 1723
Categoría:Finados en 1786